भिरात कलि आरो अनुसका सर्मा या ससियोल मेडियानि गेजेरजों गोबां रायज्लाय जायो । भारत क्रिकेत थिमनि केपथेन भिरात कलिया जेब्ला गावनि बिसिखौ हेफाजाब होना अनुस्का सर्माया लामायाव गारि सिंनिफ्राय दाखोर गारनाय मानसिखौ रायहदोंमोन अब्ला गावनि तुयथार एकाउनाव बुंनायाव गोबां दान्थे बिदान्थे जादों , सोरबाया बिसि फिसाय सानैखौ हेफाजाब होदों , सोरबाया सोंकारिदों आरो सोरबाया गावखौ मुंदांखा खालामनो थाखाय बुंदों होन्ना गोबां सावरायजायो । भिरात कलिया ससियेल मेडियानि हेफाजाबजों बुङोदि " सोरबा लाकजारी गारिआव बेरायनानै गारि सिंनिफ्राय दाखोर गारहरोब्ला बैसोर जोंनि हादोरखौ साप्फा लाखिगोन नामा ? नंगौ लाखिगोन । जुदि सोरबा बेबादि नुयोब्ला बिदिनो खालाम , सांग्रांथि हो @ अनुस्का सर्मा " गोबां मानसिफोरा बायदि बायदि रायज्लायखांनायनि उनाव भिरात कलिया ससियेल मेडिया जों बुंबावोदि " गोबां मानसिफोरा जाय बेबादि मावनो गोहो गैया बिथांमोनहा मिनिनायसो मोनो बे जोबोद लाजिथाव बाथ्रा " । आरहान सिंह , जायखौ अनुस्का सर्माया लाजिफोनांदोंमोन । बिथांआ गावनि ससियेल मेडिया मोखां बिजाबनि एकाउथजों फिन्नाय बादियै बुङोदि " आं बे आंनि Post जों मुंदांखा जानो सानाखै . . . गिथावना ! आं मिथियैबादि जाफ्लांदों जेब्ला आं गारि सालायनानै सिंनिफ्राय 1Sq mm फ्लासतिक गारहरदोंमोन ! जेब्ला गारि ओंखारो अब्ला गाहायाव अनुस्का सर्माया लामायाव बोरनानै दंमोन । आंनि गारिनि दरजाजों जेसेबां दाखोर गोरोन्थिआवनो गारहरफ्लांदोंमोन बेनिख्रुय बांसिन अनुस्का नि खुगानिफ्रार दाखोर ओंखारदों । मुंदांखा जानो थाखाय बेफोरखौ गोसो गाज्रि भिरात कलिया Online हगारना हेदों हान्ना बिथांआ बुङो " । बे जाथाय जाखांनानै जाथायनि गुबै जाहोनखौ मिथिनो लुबैनानै सुबुंफोरा बायदि - बायदि रायज्लायो आरो आरहान सिंहआ गोबां सुबुंफोरजों मिथिजाबावो । आरहान सिंहआ एकटिं कालामनायाव गोबां गोसोगोनां आरो बलिउदनि देरसिन Star साह रुक कान जोंबो बिथांआ गथसाफोरनि आरथिस खामानि मावखांबाय । बिथांआ 1996 बलिउद फ्लिक किंग काना , 'इंलिस बाबु देसि मेम' आवबो एकथिं खालामदोंमो । 
अनुस्का सर्माया आरहान सिंहखौ लामायाव दाखोर गारनायनि रायो